OpenLLM-France/wikimedia huggingface dataset:
# Rasul Boqiev

Rasul Boqiev (també lletrejat com Rasul Bokiev (tadjik: Расул Боқиев) (nascut el 29 de setembre de 1982) és un judoka tadjik.
És considerat un dels esportistes d'elit a Tadjikistan i el món en judoka sota 73 kg. Des de la seva primera competició internacional als Campionats asiàtics a Taixkent 2005, on guanyà la medalla de bronze, ha tingut èxit en resultats d'actuació de millora coherent. L'any següent, guanyà una medalla de bronze a la categoria lleugera (73 kg) dels Jocs Asiàtics de 2006, havent guanyat el partit de medalles de bronze contra Kim Chol Su de Corea del Nord. El mateix any va quedar 2n a la Super copa del món de Hambourg 2006. El 17 de febrer de 2007 guanyà la Copa Mundial de 2007 a Budapest i el 17 de maig de 2007 va guanyar la medalla de bronze dels Campionats Asiàtics d'Al-Kuwait. Com que va guanyar els Campionats de Judo Mundials de 2007 a Rio de Janeiro pogué competir els Jocs Olímpics d'Estiu de 2008. El 9 de febrer de 2008 la història es repetia: per segona vegada en la seva carrera, Rasul disputà la Copa Mundial de Sobreimpressió de París i una altra vegada resultava 7è entre 60 competidors.
Rasul també regularment participa en diversos torneigs a Tadjikistan i els països de la Comunitat d'Estats Independents. L'abril de 2007 guanyava el 7è Torneig Obert rus a Txeliàbinsk.
El 23 de febrer de 2008 Rasul disputà la Copa Mundial de Sobreimpressió d'Otto 2008 i va quedar 3r entre 56 competidors i a l'agost va aconseguir una medalla de bronze als Jocs Olímpics d'Estiu de 2008 a Pequín. Fou el primer tadjik a aconseguir una medalla olímpica.
# Partit Nacionalista Còrnic

Partit Nacionalista Còrnic (còrnic Party Kenethlegek Kernow) és un partit polític de Cornualla, fundat per James Whetter el 28 de maig de 1975 com a escissió del Mebyon Kernow i que reclama l'autogovern per a Cornualla.
Va existir un partit amb un nom semblant (Partit Nacional Còrnic) el 1969.
L'escissió es va produir durant la campanya per l'autogovern del Regne Unit que estaven duent a terme el Partit Nacional Escocès i el Plaid Cymru, que plantejaven com un primer pas cap a la independència. Representava l'ala dretana que no volia acceptar que els arguments purament econòmics no fossin més importants que els culturals. Pretenia preservar la identitat de Cornualla i desenvolupar la seva economia, així com encoratjar els lligams amb altres pobles. També va donar suport al còrnic unificat, la llengua literària moderna, i commemorava la mort de Thomas Flamank, líder de la rebel·lió cornuallesa de 1497, en una cerimònia anual a Bodmin, el 27 de juny de cada any.
Tot i que el PNC no era pas una organització racista, mostrava uns plantejaments nacionals a la manera del Partit Nacional Britànic (BNP). Avui dia, el PNC és vist més com un grup de pressió que no presenta candidats a les eleccions locals, generals o europees, ni està enregistrat en el registre de partits del Regne Unit, a diferència del Mebyon Kernow. El dr. Whetter encara publica el quatrimestral An Baner Kernewek (La bandera cornuallesa), gràcies a les accions de l'Institut Roseland.

## Referències

* 1 2 Mebyon Kernow and Cornish Nationalism by Dick Cole, Bernard Deacon, and Gary Tregidda
* ↑ «El 1969 s'ha format un PNC.». Arxivat de l'original el 2006-03-18. [Consulta: 16 febrer 2009].

## Enllaços externs

* El PNC a l'Institut Roseland
* Registre Britànic de Partits Polítics Arxivat 2007-09-28 a Wayback Machine.
# Puig de la Sardina

El Puig de la Sardina és una muntanya de 436 metres que es troba al municipi de Roses, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Victòria Farnese d'Este

Victòria Farnese (Parma, Ducat de Parma 1618 - Mòdena, Ducat de Mòdena 1649) fou una princesa de Parma que va esdevenir duquessa consort de Mòdena.

## Orígens familiars

Va néixer el 29 de març de 1618 a la ciutat de Parma, capital del ducat del mateix nom, sent filla del duc Ranuccio I de Parma i Margarida Aldobrandini. Fou neta per línia paterna d'Alexandre I de Parma i Maria de Portugal, i per línia materna de Joan Francesc Aldobrandini i Olímpia Aldobrandini.
Fou germana del duc Odoard I de Parma i de Maria Caterina Farnese.

## Núpcies i descendents

Es casà el 12 de febrer de 1648 a la ciutat de Mòdena amb el duc Francesc I d'Este, vidu de la seva germana Maria Caterina Farnese. D'aquesta unió nasqué:
* Victòria d'Este (1649-1656)
Morí per complicacions en el part de la seva única filla el 10 d'agost de 1649 a la ciutat de Mòdena.

## Enllaços externs

* (anglès) http://www.genealogy.euweb.cz/italy/farnese2.html
# Gran Premi Dobrich

El Gran Premi Dobrich és una cursa ciclista que es disputa a Bulgària. La cursa es creà el 2012, com a dos curses independents formant part del calendari de l'UCI Europa Tour.

## Palmarès
### Gran Premi Dobrich I

| Any | Vencedor | Segon | Tercer |
| 2012 | Martin Grashev | Nebojša Jovanović | Ali Rıza Tanrıverdi |

### Gran Premi Dobrich II

| Any | Vencedor | Segon | Tercer |
| 2012 | Stefan Koychev Hristov | Krisztian Lovassy | Charalampos Kastrantas |

## Notes

* ↑ El segon classificat inicialment, Vladimir Koev, va ser posteriorment desqualificat per dopatge

## Enllaços externs

* Palmarès a sitiodeciclismo.net
* Palmarès a cqranking.com
# Novotróitskoie (Dalnerétxenski)

* Per a altres significats, vegeu «Novotróitskoie».
Novotróitskoie (en rus: Новотроицкое) és un poble del krai de Primórie, a l'Extrem Orient de Rússia, que en el cens del 2010 tenia 148 habitants. Pertany al districte rural de Dalnerétxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Novotsimliànskaia

Novotsimliànskaia (en rus: Новоцимлянская) és un poble (una stanitsa) de l'óblast de Rostov, a Rússia, segons el cens rus del 2010 tenia 775 habitants. Pertany al districte de Tsimliansk.

## Referències

* ↑ «История Саркела». Arxivat de l'original el 2013-10-04. [Consulta: 14 abril 2011].
# Nicolaus Thomas Host

Nicolaus Thomas Host (6 de desembre de 1771 a Fiume, actualment Rijeka – 13 de gener de 1834 a Schönbrunn) va ser un botànic austríac i el metge personal de l'Emperador del Sagrat Imperi Germànic Francesc II. Entre les seves obres de botànica s'inclou Synopsis plantarum in Austria ai el volum Austriacorum Icones et descriptions graminum; també va ser el primer director del jardí botànic del Palau de Belvedere. El gènere de plantes Hosta rep aquest nom en honor seu.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ «Full text of "Bulletin de l'Acadmie internationale de gographie botanique"» (en francès), 1908.
* ↑ http://www.illustratedgarden.org/mobot/rarebooks/author.asp?creator=Host,%20Nikolaus%20Thomas&creatorID=99
* ↑ http://www.cfgphoto.com/articles/hosta.html
# Novi (Primórie)

* Per a altres significats, vegeu «Novi».
Novi (en rus: Новый) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 5.932 habitants.

## Referències

* ↑ «Maps, Weather, and Airports for Prokhladnoye, Russia». www.fallingrain.com. [Consulta: 3 març 2018].
# Old Mutual

Old Mutual plc (LSE OML:) és un grup empresarial internacional, dedicat al mercat de l'estalvi a llarg termini; els seus negocis inclouen assegurances, banca i gestió d'actius. Establert el 1845 a Sud-àfrica, actualment és una companyia llistada en l'índex FTSE 100, i les seves operacions estan presents en 33 països. La seva filial a Sud-àfrica és la segona empresa d'Àfrica, per darrere de la companyia petroliera algeriana Sonatrach. Des de 2006, és l'accionista majoritària de l'empresa sueca d'assegurances Skandia.

## Referències

* ↑ The Africa Report Editions Jeune Afrique Avril 2007
* ↑ «Preliminary Results 2010». Arxivat de l'original el 2011-08-16. [Consulta: 18 abril 2011].
# O Deza

O Deza és una comarca de Galícia, a la província de Pontevedra. La seva població és de més de 45.000 habitants. El Deza coincideix amb l'antiga comarca de País del Deza, és a dir, les jurisdiccions de Deza, Camba, Dozón, Trasdeza, Carbia i Valquireza. Està composta pels municipis:
* Silleda
* Vila de Cruces
* Agolada
* Rodeiro
* Dozón
* Lalín capital

## Situació geogràfica

Està situada en el nord de la província de Pontevedra, coincidint amb el centre geogràfic de Galícia. Limita al nord amb les comarques d'Arzúa i Terra de Melide (província de la Corunya); al Sud, amb la comarca d'O Carballiño (província d'Ourense); a l'est, amb la comarca de Chantada (província de Lugo) i a l'oest, amb Tabeirós-Terra de Montes (de la província de Pontevedra).
Els límits naturals de la comarca del Deza estan perfectament definits: al Nord, està separat de la província de La Corunya pel riu Ulla; a l'Est, limita amb Lugo amb les serres del muont Farelo i del Far; al Sud, amb la serra que va des de les muntanyes de Testeiro fins a Pena de França i a l'Oest, amb la comarca de Tabeirós-Terra de Montes, el mont Sant Sebastià i la serra del Candán. Aquesta comarca està banyada pels rius Deza i Arnego. El riu Deza, i el seu afluent Asneiro, neixen en el Testeiro. El riu Arnego neix en la Serra del Far, en el límit amb Chantada.

## Història

Els límits de la comarca només van sofrir canvis insignificants durant segles, i ja abans del segle VI van tenir una relativament alta densitat de població. Dhais, fill de Brigo, el fundador de Galícia, és qui dona nom a la comarca, i va ser atret a ella per la caça major i menor. O potser el nom provingui del General romà Deci Juni Brut, que va iniciar la incorporació de Galícia a l'Imperi Romà a mitjan segle II adC. O pot ser que ve del substantiu decius, que significa amo de terres.

## Enllaços externs

* Informació de la Comarca do Deza Arxivat 2020-10-21 a Wayback Machine.
* Deza, Turisme Rías Baixas Arxivat 2007-09-30 a Wayback Machine.
# Narcís de tardor

El narcís de tardor o esternbèrgia (Sternbergia lutea), és una planta amb flors bulbosa que pertany a la família de les amaril·lidàcies, subfamília Amaryllidoideae, es fa servir com planta ornamental.
Addicionalment pot rebre els noms de còlquic groc, madrastra, margarita, narcís, perxa-sogra i perxa-sogres. També s'han recollit la variant lingüística madastra.

## Descripció

El seu bulb fa de 4-6 x 3-4 cm, amb túniques membranoses brunes que es perllonguen fins a 7 cm al llarg dels escaps. Té 1-4 escaps de 8-12 cm, de secció el·líptica; bràctea de 3,5-4 cm, Periant groc, amb tub de 5 mm i tèpals de 34 x 1-2 cm. Anteres d'1-1,5 mm. Estil tan llarg com els lòbuls del periant; estigma capitat. El fruit és una càpsula d'1,5 cm, globosa. Floreix de setembre a octubre; fructifica el febrer.

## Distribució i hàbitat

Es troba a les vores dels camins i peus de zones rocoses; a una altitud de 300-1000 m. al sud d'Europa –des de la península Ibèrica fins als Balcans -, Nord d'Àfrica i Oest d'Àsia –des del Caucas fins al Pamir-.
lutea: és l'epítet específic que en llatí significa "groguenca"

## Sinònims

* Amaryllis lutea L.
* Oporanthus luteus (L.) Herb.
* Oporanthus siculus (Tineo ex Guss.) Parl.
* Sternbergia aurantiaca Dinsm.
* Sternbergia greuteriana Kamari & R.Artelari
* Sternbergia sicula Tineo ex Guss.

## Referències

* 1 2 «Sternbergia lutea». Noms de plantes. Corpus de fitonímia catalana. TERMCAT, Centre de Terminologia. [Consulta: 7 abril 2022].
* ↑ Stevens, P.F.. Angiosperm Phylogeny Website: Asparagales: Amaryllidoideae, 2001 onwards.
* ↑ Mathew, Brian. The Smaller Bulbs. Londres: B.T. Batsford, 1987. ISBN 978-0-7134-4922-8. , p. 157–159
* ↑ Sternbergia lutea a Flora Vascular
* ↑ En Epítetos Botánicos
* ↑ Sternbergia lutea en PlantList
* ↑ «Sternbergia lutea». World Checklist of Selected Plant Families. [Consulta: 17 abril 2014].
# Narcís de Jerusalem

Narcís de Jerusalem (ca. 99 - ca. 216) fou un patriarca de Jerusalem, venerat com a sant per l'Església catòlica i l'Església Ortodoxa. Al segle ix, a partir d'una confusió amb el seu nom, es va crear la figura d'un sant inexistent, sant Narcís de Girona.

## Hagiografia

D'origen grec, la tradició diu que Narcís va néixer l'any 99 i que tenia prop de vuitanta anys quan va ser elegit tretzè bisbe de Jerusalem. L'any 195, Narcís, amb Teòfit de Cesarea, va presidir un sínode de bisbes de Palestina, a Cesarea de Palestina, on es va acordar que la Pasqua fos sempre celebrada en diumenge, i no coincidint amb la Pasqua jueva.
Segons Eusebi de Cesarea, el seu biògraf, va fer nombrosos miracles, entre els quals la conversió d'aigua en oli durant la vetlla pasqual, per tal de tenir-ne suficient per a les llums de l'església.
Va ser calumniat per alguns fidels de la seva mateixa comunitat, però va ser trobat innocent. Narcís va perdonar els acusadors, però va deixar Jerusalem i es va retirar a fer vida eremítica.
Durant la seva absència van governar la diòcesi tres bisbes; en tornar, anys després, va tornar a ocupar la seu, malgrat la seva avançada edat. Per això, va triar com a bisbe auxiliar Alexandre de Jerusalem. Va treballar per la unitat i la pau de la seva diòcesi.
Va morir mentre pregava a l'edat de cent disset anys, com testimonia el seu successor Alexandre en una carta escrita el 212.

## Confusió amb Narcís de Girona

La vida d'aquest sant hauria pogut servir per a la duplicació del Sant Narcís de Girona, un sant que no començaria a ser venerat fins al segle xi, com consta documentalment.

## Referències

* ↑ Martiroligi d'Adó
# Nard

El nard (Agave amica, anteriorment Polianthes tuberosa) és una espècie de planta de la família Asparagaceae originària de Mèxic. És una planta perenne que fa espigues d'uns 45 cm amb flors blanques i fragants. Les flors s'obren cap al vespre i es mantenen obertes de nit. L'arrel és tuberosa. S'utilitza com altres 11 espècies del mateix gènere en perfumeria.

## Descripció

Planta herbàcia, amb una arrel bulbosa que pot mesurar més d'1 m. Les fulles són de color verd intens i allargades (30-60 cm de llarg per 1-1,5 cm d'ample) i creixen agrupades des de la base de la planta. La inflorescència és una espiga simple d'uns 30-60 cm de llarg amb 8-12 flors hermafrodites en forma de campanetes, de 6 tèpals, generalment de color blanc i aspecte cerós. Són molt oloroses. Apareixen des de la base de l'espiga fins a l'àpex. Des del bulb en neixen altres petits bulbs dels quals sortiran plantes noves properes a la planta mare.

## Distribució i hàbitat

Es considera una planta originària del centre i sud de Mèxic, tot i que ja no es troba en estat silvestre potser degut a la seva domesticació pels natius prehispànics (asteques, maies). Es distribueix per nombrosos països tropicals i de clima temperat.

## Taxonomia

Carl von Linné va descriure aquesta espècie per primera vegada en Species Plantarum (1753) i l'anomenà Polianthes tuberosa. El 1790, Friedrich Kasimir Medikus va descriure amb el nom de Tuberosa amica la que posteriorment s'ha considerat la mateixa espècie. Els estudis morfològics i filogenètics han demostrat que Polianthes pertany clarament al gènere Agave i recentment se l'ha inclòs en aquest darrer.

### Sinonímia

Agave tuberosa (L.) Thiede & Eggli (1999), nom. illeg. Agave polianthes Thiede & Eggli (2001). Crinum angustifolium Houtt. (1780). Tuberosa amica Medik. (1790). Polianthes gracilis Link (1821). Polianthes tuberosa var. gracilis (Link) Baker (1888). Polianthes tuberosa f. plena Moldenke (1948).
Viccionari
# Neguentropia

Dins la teoria de la informació la neguentropia és el procés invers de l'entropia i consisteix en el pas d'un estat de desordre aleatori a un altre estat d'ordre previsible.
La neguentropia es pot definir com la tendència natural que un sistema es modifiqui segons la seva estructura i es plasmi en els nivells que tenen els subsistemes dins d'aquest. Per exemple: les plantes i el seu fruit, ja que depenen tots dos per aconseguir el mètode de neguentropia.
De fet, totes les religions d'ordre cosmogònic descriuen la creació com un procés de tipus neguentròpic, com el pas d'un estat de desordre indiferenciat a un altre organitzat.
En relació amb la informació es pot dir que a major desordre o entropia, més gran és la quantitat d'informació necessària per recuperar un missatge.
El terme va ser utilitzat per primera vegada per Claude Elwood Shannon i creat per Norbert Wiener (professor de Shannon i pare fundador de la cibernètica, ciència encarregada d'estudiar el control dels processos). És una part fonamental del procés de comunicació sota el model matemàtic de la comunicació.

## Contrastos

Així com l'entropia estableix que l'energia i qualsevol de les seves formes de manifestar-se (ja sigui en forma de matèria, de plasma o radiació) tendeix a buscar un estat d'equilibri inexpressiu continu, la neguentropia defineix l'energia com una sèrie de causes i efectes harmònicament benestants en les quals la suma total dels efectes harmònics donen com a resultat un acoblament de major magnitud que l'original, i una forma de ressonància que dona com a resultat paquets d'energia perfectament utilitzables per qualsevol sistema perceptor dels seus efectes.

## Informació (neguentropia en l'organització)

L'organització com sistema (obert) està constituït pels elements bàsics d'aquest (entrades, medi, sortides i retroalimentació) i és en les entrades on la informació té un paper clau com a mitjà regulador, mitjà neguentròpic, ja que a través d'ella es pot disminuir la quantitat d'incertesa (entropia). En paraules de la llicenciada Llum Amanda Camacho en la seva Teoria general de sistemes, "reduir l'entropia d'un sistema és reduir la quantitat d'incertesa que preval". És des d'aquest punt de vista que es pot considerar la informació com a element generador d'ordre i com a eina fonamental per a la presa de decisions en l'organització o en qualsevol sistema en què es presenten situacions d'elecció amb múltiples alternatives.

## Vegeu també

* Teoria de sistemes
* Entropia (informació)

## Bibliografia

* Luz Amanda Camacho: Teoria general de sistemes.
* Johansen O: Les comunicacions i la conducta organitzacional.

## Enllaços externs

* «Neguentropia». Gran Enciclopèdia Catalana. Barcelona: Grup Enciclopèdia Catalana.
* La neguentropia com desmitificadora de la ciència i consolidats de la vida material
# Negueira de Muñiz

Negueira de Muñiz és un municipi de la Província de Lugo a Galícia. Pertany a la Comarca da Fonsagrada. Limita a l'oest amb el concejo asturià d'Allande.
Evolució demogràfica :
| 1930 | 1981 | 2004 |
| 1.534 | 286 | 230 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||

## Història

L'actual Ajuntament de Negueira de Muñiz formava (junt amb el de Fonsagrada) l'antic municipi de Burón, amb capitalitat a la Pobla de Burón. El 1925 es produeix una separació administrativa, creant-se el municipi de Negueira, que passaria tres anys més tard a denominar Negueira de Muñiz, en honor de José Antonio Muñiz Álvarez.

## Parròquies

Parròquies que formen part del municipi:
* Barcela (San Miguel).
* Marentes (Santa María Madanela).
* Negueira (San Salvador).
* Ouviaño (Santiago).
* Río de Porto (San Brais da Barqueiría).
* San Pedro de Ernes (San Pedro).

## Referències

* ↑ «Pàgina web de l'Institut Nacional d'Estadística espanyol amb les dades de referència» (en castellà). INE.
* ↑ Miralbes Bedera, Rosario; de Torres Luna, María Pilar; Rodríguez Martínez-Conde, Rafael. «Negueira de Muñiz». A: Mapa de límites de las parroquias de Galicia (en castellà). Santiago de Compostela: Imprenta Paredes, 1979, p. 44. ISBN 8460014142.
* ↑ de Torres Luna, María Pilar; Pérez Fariña, María Luisa. «Negueira de Muñiz». A: Municipios y parroquias de Galicia (en castellà). Santiago de Compostela: Imprenta de la Universitat de Santiago de Compostela, 1989, p. 74. ISBN 8471915294.
# Cheilinus celebicus

Cheilinus celebicus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 24 cm de longitud total.

## Distribució geogràfica

Es troba des de les Moluques fins a Salomó, el sud del Japó i Tonga.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rakhat

Rakhat (en kazakh i rus, Рахат) és l'empresa de confiteria més gran del Kazakhstan, amb seu a Almati, i fàbriques a Almati i Ximkent. Fundada el 1942, fabrica més de 250 productes diferents, entre els quals es troben, per exemple, galetes, bombons, xocolata, caramels o gofres. L'empresa cotitza a la borsa del Kazakhstan (KASE) i l'any 2013 va ser adquirida per l'empresa confitera coreana LOTTE.

## Història

El 1942, durant la Segona Guerra Mundial, el Kremlin va decidir relocalitzar empreses estratègiques lluny de la part europea de Rússia. Dues empreses confiteres, una de Moscou i una d'Ucraïna, van ser evacuades a la capital de la República Socialista Soviètica del Kazakhstan, en aquells moments, Almati (anomenada Alma-Ata). Les dues empreses es van fusionar per esdevenir la "Fàbrica de Dolços d'Alma-Ata". Fins al final de la guerra, la fàbrica va enviar xocolata al front de guerra i als hospitals, per "mantenir la moral alta". Per celebrar el final de la guerra, van decidir anomenar al primer caramel comercial Victòria. Més tard l'empresa va canviar el nom a Rakhat, que en Kazakh deriva de la paraula plaer. Dècades després, la companyia va haver de fer front als problemes derivats de la caiguda de l'URSS o la crisi financera global de 2007. L'any 2013, la confitera coreana LOTTE va adquirir el 76% de les accions de Rakhat. En els darrers anys, tot i la dura competència de les marques russes i de multinacionals com Nestlé o Mars, Rakhat mantenia un 18% de la quota del mercat kazakh l'any 2015.

## Referències

* 1 2 «Confectionery JSC "Rakhat"». Rakhat.(anglès)
* 1 2 «Kazakhstan: The Sweet Smell of Success». Eurasia.net, 15-03-2013.(anglès)
* 1 2 3 «LOTTE Corporation invests into confectionary "Rakhat" JSC». Lotte Corporation. Arxivat de l'original el 2016-11-27. [Consulta: 26 novembre 2016].(anglès)
* ↑ «Rakhat JSC (RAHT)». KASE. Arxivat de l'original el 2017-12-01. [Consulta: 26 novembre 2016].(anglès)
* ↑ «Chocolate Confectionery in Kazakhstan». Euromonitor International.(anglès)
# Ptychohyla sanctaecrucis

Ptychohyla sanctaecrucis és una espècie de granota que es troba a Guatemala.
Està amenaçada d'extinció per la pèrdua del seu hàbitat natural.

## Referències

* Acevedo, M. & Smith, E. 2006. Ptychohyla sanctaecrucis. Llista Vermella d'Espècies Amenaçades de la UICN 2006. Consulta: 8 de gener de 2008.
# Victòria Farnese

Victòria Farnese, també coneguda com a Victòria, princesa de Parma (en italià: Vittoria, Principessa di Parma) i pel seu nom de casada Victòria Farnese della Rovere (Valentano, 10 d'agost del 1519 - Pesaro, 13 de desembre del 1602), va ser una dama de la noblesa italiana del segle xvi, filla de Pere Lluís I de Parma i de Girolama Orsini i duquesa consort d'Urbino entre el 1548 i el 1574.

## Referències

* ↑ Laura Battiferra and Her Literary Circle: An Anthology: A Bilingual Edition (en anglès). University of Chicago Press, 2007, p. 344. ISBN 978-0-22-603924-4.
* ↑ Fragnito, G. «VITTORIA Farnese, duchessa di Urbino» (en italià), 2020.